L 237/460
RO
Jurnalul Oficial al Uniunii Europene
26.9.2023
Angajamente pentru plăți contingente către angajați sau acționari care vând [aplicarea punctului 52 litera (b)] B54
Faptul că angajamentele pentru plăți contingente către angajați sau acționari care vând constituie compensații contingente pentru o combinare de întreprinderi sau constituie tranzacții separate depinde de natura angaja­ mentelor.
Cunoașterea motivelor pentru care acordul de cumpărare cuprinde un provizion pentru plăți contingente, a părții care a inițiat angajamentul și a momentului în care părțile au încheiat angajamentul poate fi utilă la evaluarea naturii angajamentului.
B55
În cazul în care nu reiese clar dacă un angajament de plată către angajați sau către acționarii care vând face parte din schimbul pentru obținerea entității dobândite sau dacă este o tranzacție separată de combinarea de întreprinderi, entitatea dobânditoare ar trebui să ia în considerare următorii indicatori: (a) Continuarea angajării— Termenele continuării angajării de către acționarii care vând și devin angajați principali pot constitui un indicator al fondului unui angajament de compensație contingentă.
Termenele relevante de continuare a angajării pot fi cuprinse într-un contract de angajare, de cumpărare sau în alt document.
Un angajament de compensație contingentă în care plățile se anulează imediat dacă angajarea se încheie reprezintă remunerare pentru serviciile de după combinare.
Angaja­ mentele prin care plățile contingente nu sunt afectate de încheierea angajării pot indica faptul că plățile contingente reprezintă mai degrabă o contraprestație suplimentară decât o remunerare.
(b) Durata continuării angajării— Dacă perioada de angajare impusă coincide cu perioada de plată contingentă sau este mai lungă decât aceasta, acest lucru poate indica faptul că plățile contingente constituie, în fond, o remunerare.
(c) Nivelul remunerării— Situațiile în care remunerația angajatului, alta decât plățile contigente, este la un nivel rezonabil în comparație cu cea a altor angajați principali din entitatea care a rezultat în urma combinării pot indica faptul că plățile contigente reprezintă mai degrabă o contraprestație suplimentară decât o remunerare.
(d) Plățile marginale către angajați— Faptul că acționarii care vând și nu devin angajați primesc plăți contingente mai mici pe acțiune în comparație cu acționarii care vând și devin angajați ai entității care rezultă din combinare poate însemna că valoarea marginală a plăților contingente către acționarii care vând și devin angajați constituie remunerare.
(e) Numărul de acțiuni deținute— Numărul relativ de acțiuni deținute de către acționarii care vând și care rămân ca angajați principali pot constitui un indicator al fondului angajamentului de compensație contingentă.
De exemplu, dacă acționarii care vând și care au deținut în mod substanțial toate acțiunile entității dobândite continuă ca angajați principali, acest fapt poate indica un angajament care, în fond, reprezintă un angajament de participare la profit, menit să ofere o remunerare a serviciilor de după combinare.
În mod alternativ, dacă acționarii care vând și care continuă ca angajați principali au deținut numai un număr mic de acțiuni ale entității dobândite și toți acționarii care vând primesc aceeași compensație contigentă pe acțiune, acest lucru poate indica faptul că plățile contigente reprezintă o contraprestație suplimentară.
Participațiile în capitalurile proprii înainte de achiziție care sunt deținute de părți afiliate acționarilor care vând și care continuă ca angajați principali, cum ar fi membrii de familie, ar trebui luate, de asemenea, în considerare.
(f) Legătura cu evaluarea— Dacă contraprestația inițială transferată la data achiziției se bazează pe extremitatea inferioară a unui interval stabilit la evaluarea entității dobândite și formula contingentă este în funcție de acea abordare a evaluării, aceasta poate sugera faptul că plățile contingente constituie o contraprestație suplimentară.
Alternativ, dacă formula de plată contingentă este consecventă cu angajamentele anterioare de participare la profit, aceasta poate sugera faptul că fondul angajamentului este de a furniza o remu­ nerare.
(g) Formula de determinare a contraprestației— Formula utilizată pentru determinarea plății contigente poate fi utilă la evaluarea fondului angajamentului.
De exemplu, dacă o plată contingentă este determinată pe baza unor rezultate multiple, aceasta ar putea sugera că obligația este o compensație contingentă într-o combinare de întreprinderi și că formula este menită să stabilească sau să verifice valoarea justă a entității dobândite.
Din contră, o plată contingentă care reprezintă un procent specificat din rezultate ar putea sugera faptul că obligația către angajați este un angajament de participare la profit pentru remunerarea angajaților pentru serviciile prestate.